b'\n_START_ARTICLE_\nMetalna Maribor\n_START_PARAGRAPH_\nMetalna Maribor je nekdanje industrijsko-monta\xc5\xbeno in stavbeno podjetje iz Maribora. Sede\xc5\xbe podjetja se je nahajal na Zagreb\xc5\xa1ki cesti 20 na Teznu v Mariboru._NEWLINE_Podjetje je bilo ustanovljeno leta 1920, ko je iz delavnice gradbi\xc5\xa1\xc4\x8da Hidroelektrarne Fala nastalo podjetje Splo\xc5\xa1na stavbena dru\xc5\xbeba Maribor Tezno. Sprva se je podjetje ukvarjalo z \xc5\xbeeleznimi konstrukcijami, leta 1924 pa so ustanovili tovarno vijakov in zakovic. Podjetje je gradilo mostove, daljnovodne stebre, visoke gradnje, \xc5\xbeeleznice, rudni\xc5\xa1ke naprave, cevovode, cisterne in \xc5\xbeerjavne konstrukcije. Med drugo svetovno vojno je bila tovarna s strani okupatorja zaplenjena._NEWLINE_Po letu 1945 je bila tovarna nacionalizirana, dejavnost podjetja je bila raz\xc5\xa1irjena \xc5\xa1e na projektiranje, izdelovanje ter montiranje hidromehanske opreme in transportnih naprav. Leta 1954 pa so naziv spremenili v Metalno, tovarno konstrukcij in strojnih naprav._NEWLINE_Leta 1973 je bilo podjetje na podlagi uvajanja samoupravnih odnosov v gospodarstvo in zdru\xc5\xbeevanja dela preoblikovano in razdeljeno na TOZD-e. Tak\xc5\xa1na organizacija je ostala do leta 1990, ko so bili tozdi ukinjeni in ponovno zdru\xc5\xbeeni v enotno poslovno organizacijo Metalna. V naslednjih letih je Metalna Maribor d. d. ustanovila ve\xc4\x8d dru\xc5\xbeb z omejeno odgovornostjo, Nad ostalimi omenjenimi dru\xc5\xbebami je bil leta 1999 uveden ste\xc4\x8dajni postopek._NEWLINE_Tradicijo Metalne Maribor, danes nadaljujejo podjetja ACE Metalna, ki je del avstrijskega koncerna Christof Group, Metalna Impro, Metalna Senovo, Metala SRM, SMM in druge.'